Landesik va myeza (1) (trutca ke Caillebotte)

Landesik va myeza ~ Les raboteurs de parquet (FR)

Landesik va myeza ( francavon Les raboteurs de parquet ) tir trutca Joconde database, vuest- 000PE003717 lumkirafa gu 102 × 147 cm-, i puntalingeks keve stama skuyun gan Gustave Caillebotte francaf lingesik bak 1875.

Bata trutca koe Musée d'Orsay koe Paris koe Franca re ( 2018 ) tigir.

 Watsa va exavaf kobasik 
Watsa va exavaf kobasik va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :

 Grabom 
Detce pu Caillebotte gan adrafa yadzura ke myeza ke inafa oga nope abdaruca zo koswayar. Gan cug malyopasik banugale yoromon zo malyedayar.

Bunera afigasutepesa va grabom ( yona ilnisa conya, is milbaviskafa xutara, is kevafizafa koafira, is volgubefa siakara nekev tageltuca litesisa da myeza tir blaganafa isen meem ke landesik tir tuabrotcayan, tir tana lazavapa ke kaliafa kiewatca ke tutca.

 Landesik : drunara va disukera ke lingesik va bata exava 
Exava is kobara batlize elimon zo pimtad : ronef dodelik ant tir kobas kan landesiki. Isen taneon tegir enide va zokevexeem ke myezimiz soniedas va stimawera lander. Myelga tir ke in ise dolantison va landesiki kan vordavarama va xekekwa num malplatison va imiz zo faver kotviele paila koe boyta ke xeka tere elekawed.

Toloy ar dodelik kan abovesiki kobaved, i kan teca azekafa azilxa rontagentimafa vox dem anmakamaf vanuteem. Duga ke kobavera kan abovesiki sotir nope duga ke witrumara. Batenide , dodelik va witrumasiki kouned. Taltef dodelik ronuon konubar solve teli ke istef dodelik kabdue ban in tigir. Witrumasiki dem bargentimafa gabiyexa va kabaliera va stona ke abovesiki num nekira va gabexa moi witrumara kan gatcewas raporugot sozanudar. To bata gabexa va inta vangaber. Voldum landesik abduon soplatis va xeka, abovesik vanon sokimpar, blagackason va dilfura. Batenide va xeka kan nubeem acon gir isen kan vadimeon rundayan arekteem va abovesiki tulivamar. Aboveteson va mialukaf pak ke imiz, abovesik moi landesik tegickir.

Bata kobara tir altokapafa nume va lebaf kulor is tigira ke grisiputesis vorak diver. Caillebotte tir tan cug lingesik govesules va watsa vas exava tikisa va widavapa. Va bata dulapera dere krulder viele va kolnalingesik trutca buner.

 Dere rupec 

 Stragela 

 Vuestexa 

|style="vertical-align: top;"|

|}

Landesik va myeza (1) (trutca ke Caillebotte)
Landesik va myeza (1) (trutca ke Caillebotte)